b'\n_START_ARTICLE_\nKolej Corpus Christi, Cambridge\n_START_PARAGRAPH_\nKolej Corpus Christi (nama penuh: "Kolej Corpus Christi dan Mariam Si Perawan yang Diberkati", sering kali dipendekkan kepada \xc2\xa0"Corpus", atau sebelum ini "The Body") ialah kolej konstituen bagi\xc2\xa0Universiti Cambridge. Ia merupakan satu-satunya kolej yang didirikan oleh penduduk bandar\xc2\xa0Cambridge sendiri\xc2\xa0dan ia telah ditubuhkan pada 1352 oleh Persatuan Corpus Christi dan Persatuan Mariam Si Perawan yang Diberkati, menjadikannya kolej yang keenam tertua di Cambridge. Dengan jumlah sekitar 250 orang mahasiswa dan 200 pascasiswazah, Kolej Corpus Christi juga mempunyai badan pelajar kedua terkecil bagi kolej tradisional Universiti (selepas Peterhouse)._NEWLINE_Kolej ini secara tradisionalnya menjadi salah satu kolej yang berjaya dari segi akademik di Universiti Cambridge. Dalam Tompkins Table yang tidak rasmi, yang memberi kedudukan kepada kolej mengikut kelas ijazah yang diperoleh oleh mahasiswanya, kedudukan Corpus ialah yang ke-3 pada 2012 dengan 32.4% daripada mahasiswanya menerima keputusan kelas pertama. Kedudukan purata kolej ini di antara tahun 2003 dan 2012 ialah yang ke-9, dan dalam kedudukan terkini, ia berada di tangga ke-10._NEWLINE_Corpus berada di kedudukan antara kolej Cambridge yang paling kaya dari segi aset tetap, terutamanya perak.\xc2\xa0Nilai biaya kolej ini ialah \xc2\xa394.8 juta pada akhir Jun 2015, manakala pegangan tanah dan bangunannya bernilai \xc2\xa3118 juta pada penghujung tahun fiskal (kewangan) 2013.'